**ВИЈЕЋУ ЗА СТУДИЈЕ ПРИ УНИВЕРЗИТЕТУ**

**УНИВЕРЗИТЕТА У БЕОГРАДУ**

**ПРИЈАВА ТЕМЕ ЗА ИЗРАДУ МАСТЕР РАДА**

Обраћам се Вијећу за студије при Универзитету Универзитета у Београду са молбом да ми се, као студенту академских мастер студија: Религија у друштву, култури и европским интеграцијама, одобри израда мастер рада.

**Наслов тезе: *„Мотиви посјете секуларних туриста и ходочасника манастиру Тавна“***

**Научни циљ предложене тезе**:

Ходочашћа (у савременом контексту религијска путовања и религјски туризам) су један од најмногољуднијих и најстаријих облика туризма – највећа миграција. Дестинације на међународним и домаћим туристичким тржиштима се боре да развију нове комбинације услуга у одређеном туристичком мjесту, које ће бити конкурентне, јединствене и атрактивне за различите тржишне групе. Чак 52% туристичких ресурса у дестинацијама чине сакрални објекти. Туристе ипак више привлачи њихов архитектонски и умјетнички, него вјерски значај. У прилог овоме говори и чињеница да свега 1,7% сакралних архитектонских објеката привлачи ходочаснике прије него туристе посјетиоце споменика културе (Фернандес ет ал, 2003).

У овом раду биће испитани мотиви који наводе људе да посјете манастир Тавна, као и могућности које манастир са околним локалитетима пружа религиозним и секуларним туристима током једнодневног или вишедневног боравка.

До манастира Тавна лако се стиже асфалтним путевима из Бијељине, Лознице, Зворника и Угљевика. Смјештен је у живописном крају, гдје се сусрећу планина Мајевица и семберска равница. Испод манастирског имања тече рјечица Тавна, притока Дрине. Народно предање, настанак манастира приписује времену Немањића - тачније, краљу Драгутину, који је управљао и овим крајевима, а био је познат и по имену сремски краљ. Гласовити Троношки и Пећки родослови казују да су манастир Тавна, у селу Бањици, подигли Драгутинови синови Владимир и Урош. Помиње се још у најранијим турским дефтерима из 1533. и 1548. године, а од 1548. до 1586. помиње се изричито као манастир.

Недалеко од манастирског комплекса, у окомитој, веома неприступачној стијени, у Горњој Трнови, родном селу великог српског епског пјесника Филипа Вишњића, постоји Новакова пећина. Према народном предању, у тој пећини боравио је некада Старина Новак са својом дружином.

Манастир Тавна, иначе, са прекодринским манастирима Чокешина, Петковица и Радовашница, чини такозвани православни прстен. Сви ови манастири су од великог значаја на очувању аутотохности српског становништва и њихове православне вјере.

Манастир је у бившој Босни и Херцеговини био проглашен културним добром друге категорије (рјешње бр. 02-718-3/62). Комисија за очување националних споменика га је у септембру 2009. године прогласила националним спомеником.

**Методе рада**:

Рад на изради мастер тезе се заснива *на кабинетском истраживању* — прикупљању и обради података из доступне домаће и стране литературе као и података са званичних Интернет сајтова. Биће коришћени и анализирани различити теоријски и истраживачки радови о религијском туризму.

*Теренски рад* подразумијева попуњавање анкета и упитника од стране испитаника као и иинтервјуи са сестринством манастира, а за обраду података користиће се квалитативна (фокус групе) и квантитативна анализа (статистичке методе), метода синтезе, компарације, SWOT анализа, а који ће пружити могућност сагледавања феномена ходочашћа у манастир Тавна.

**Структура (по поглављима):**

Садржај

Предговор

**I –** Увод

**II –** Религијски туризам као феномен туристичких кретања:

* дефиниција религијског туризма
* типологија религијског туризма
* типологија религијских туриста

**III –** Туристичко – географски положај манастира Тавна

**IV –** Културно – историјске вриједности манастира Тавна

* историја манастира
* морфологија манастира

**V –** Материјална база развоја туризма

* смјештајни објекти
* саобраћајне везе

**VI –** Резултати истраживања мотива и ставова о ходочашћу

* Анализа резултата анкете и интервјуа

**VII –** Закључна разматрања

**VIII –** Литература и остали извори података

**IX** – Прилози

**X** – Кључна документацијска информација

Биографија аутора

**Литература:**

1. Eade, J. and Sallnow, J. M. (2000): *Contesting the Sacred – The Anthropology of Christian Pilgrimage*, University of Illinois Press, Urbana and Chicago, USA.
2. Eade, J. (1992): *Pilgrimage and Tourism at Lourdes, France*, Annals of tourism Research, Pages 18-32, Vol. 19, Issue 1, Pergamon Press, USA.
3. *Закон о туризму*, (2005): Службени гласник Републике Србије, број 45/05, Београд.
4. *Закон о црквама и верским заједницама*, (2006): Службени гласник Републике Србије, број 36/06, Београд.
5. Извештај са Прве Међународна конференција религиозног туризма (ICORET), (2006): Никозија, Кипар, 19-21. октобар 2006.
6. Jackowski, A. and Smith, V. L. (1992): *Polish Pilgrim – Tourists*, Annals of tourism Research, Pages 92-106, Vol. 19, Issue 1, Pergamon Press, USA.
7. Jerotić, V. (2004): *Seobe kao psihološki i antropološki problem*, str. 73-93, *Sv. Sava i savremena omladina*, str. 135-150, *Duhovnost i tolerancija*, str. 167-176, knjiga: Vera i nacija, Ars Libri, Beograd.
8. Jerotić, V. (2005): *Čovek i njegov* identitet, str. 12-15, *Da li je moguća autoanaliza?*, str. 84-88, *O čovekovoj potrebi za sigurnošću i ljubavi*, str. 111-114, *Da li čovek postaje sve (ne)odgovorniji?*, str. 219-222, kyiga: Čovek i njegov identitet, Službeni list SCG i Ars Libri, Beograd.
9. Knyszewski, Z. (2004): Monografie miejsc pielgrzymkowych – swiat / Monographs of Places of Pilgrimage – The World, Agencija Kanon & Working Programme „Spiritual Places“, Polska.
10. Lorens, P. (2006): *Biblijski atlas*, Mono i Mayana, Beograd.
11. McKercher, B. (2002): *Towards a classification of cultural tourists*, The International Journal of Tourism Research, 4(1), 29., UK.
12. McKercher, B. & Cros, H. (2003): *Testing a cultural tourism typology*, The International Journal of Tourism Research, 5(1), 45., UK.
13. Маца, К. (2009): *Поклоничка путовања*, Верски туризам – историјско-културолошки приступ, Хришћански културни центар и Службени гласник, Београд.
14. Medlik, S. (2003): *Dictionary of Travel, Tourism and Hospitality*, Butterworth-Heinemann, Oxford, Great Britain.
15. Melton, J. G. (1987): *How new is new?: The flowering of the ‘new’ religious consciousness since 1965*, The Future of the New Religious Movements, Macon, Mercer University Press.
16. Нагл, М., (2006): *Лурд као туристичка дестинација*, Дипломски рад, Департман за географију, туризам и хотелијерство, ПМФ, Нови Сад.
17. Nolan, M. L. and Nolan, S. (1992): *Religious Sites as Tourism attractions in Europe*, Annals of tourism Research, Pages 68-78, Vol. 19, Issue 1, Pergamon Press, USA.
18. Православни манастири у Босни и Херцеговини, Друштво за очување баштине „ДОБ“, Гацко, Република Српска
19. Raj, R. and Morpeth, N.D. (2007): *Religious Tourism and Pilgrimages Management* – An International Perspective, CAB International, UK.
20. Река Дрина и Подриње / (приредио Слободан Ристановић), 1. Издање, Београд, Vuka's, 2000
21. Rinschede, G. (1992): *Forms of religious tourism*, Annals of tourism Research, Pages 51-67, Vol. 19, Issue 1, Pergamon Press, USA.
22. Sopher, D. E. (1981): *Geography of religions*, Progress hum. Geography 5, New Jersey, USA.
23. Stamenković, I. (2004): *Pravoslavlje i turizam – Manastir Hilandar i isposnica Svetog Save u Kareji* – Diplomski rad, Departman za geografiju, turizam i hotelijerstvo, PMF, Novi Sad.
24. Stamenković, I. (2005а): *Religijski turizam, oblici i motivi na primeru pravoslavlja*, Zbornik radova Departmana za geografiju, turizam i hotelijerstvo, str. 173-188, br. 33-34 , PMF, Novi Sad.
25. Стаменковић, И. (2006): *Религиозни туризам и православље*, Помоћни уџбеник, Департман за географију, туризам и хотелијерство, Природно-математички факултет, Нови Сад
26. Шево, Љиљана: Културна баштина Републике српске, Православна реч 2003., Нови Сад
27. The Geography of Religion, (2000): *Spaces and Places of Sacredness*, Chapter 3.
28. Timothy, D. and Olsen, D. (2006): *Tourism, religion & Spiritual Journeys*, Routledge contemporary geographies od leisure, tourism and mobility, UK.
29. Tourism and Handicrafts (2006): *A Report on the International Conference on Tourism and Handicrafts*, 13-15 May 2006., Tehran, Islamic Republic of Iran.
30. Wallis, R. (1984): *The Elementary Forms of new Religious Life*, Taylor & Francis Group – Routledge, London, Great Britain.
31. Fernandes, C. et al, (2003): *Religious Tourism and Pilgrimage*, ATLAS, Special Interest Group, 1st Expert Meeeting, Held at Fatima, Portugal.
32. Hamilton, M. (2003): *Sociologija religije – Teorijski i uporedni pristup*, Clio, Beograd.

**ВИЈЕЋУ ЗА СТУДИЈЕ ПРИ УНИВЕРЗИТЕТУ У БЕОГРАДУ**

**Студијски програм:**

*Религија у друштву, култури и европским интеграцијама, 120 ЕСПБ*

**Наслов тезе:**

***“Мотиви посјете секуларних туриста и ходочасника манастиру Тавна”***

**Кандидат:**

Станислава Станчић

**Чланови комисије:**

1. Др Добрица Јовичић, редовни професор Географског факултета у Београду

2. Др Владан Таталовић, доцент Православног Богословског факултета у Београду

**Ментор:**

Доц. др Игор Стаменковић

**Изјава о академској честитости**

Станислава Станчић, 18/2013

Својим потписом гарантујем да ћу се у току студија, а нарочито у току израде мастер рада, у потпуности уздржати од плагирања, односно копирања туђих идеја и њиховог презентовање као сопствених, без одговарајућег признавања ауторства.

Разумијем да копирање туђих идеја може бити извршено из књига и часописа и података који могу бити представљени у табелама, дијаграмима, дизајну, плановима, фотографијама, филму, музици, формулама, вебсајтовима, компјутерским програмима и на други начин. Јасно ми је да плагијат такође укључује и представљање, употребу и дистрибуирање рада предавача или других студената као сопствених.

Свјестан сам да намјерним присвајањем идеја других и приказивањем као сопствених чиним повреде Закона о ауторском и сродним правима, као и других закона и одговарајућих аката Универзитета у Београду.

**У Београду, 15. септембар 2015. године**

**Потпис студента: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Радна биографија**:

Рођена 31.5.1974. у Бијељини, Босна и Херцеговина. Средњу музичку школу завршила у Тузли. 1993. године у првом уписном року уписује Музичку академију у Београду, а у другом Богословски факултет СПЦ у Београду, на коме је и дипломирала 2004. године. Од 1997. године ради као вјероучитељ у основним школама.

Похађала је бројне семинаре у организацији Konrad-Adenauer-Stiftung (KAS), семинаре које је организовао Катихетски одбор Српске Православне Цркве у Републици Српској и Федерацији Босне и Херцеговине, као и семинаре у организацији Републичког педагошког завода Републике Српске. Пјевала у више црквених хорова. Служи се енглеским језиком. Информатички је описмењена. Октобра 2013. је уписала интердисциплинарне мастер студије „Религија у друштву, култури и европским интеграцијама“ при Универзитету у Београду.

**Ментор: Кандидат:**

Доц. др Игор Стаменковић Станислава Станчић, 18/2013

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_